ΓΡΑΠΤΗ ΕΡΩΤΗΣΗ E-0380/00

υποβολή: Juan Ojeda Sanz (PPE-DE) προς την Επιτροπή

(14 Φεβρουαρίου 2000)

Θέμα: Βελτίωση τηςποδομής των οδών στις χώρες της Κεντρικής και Ανατολικής Ευρώπης

Τα σημαντικά ποσά που διατίθενται για τις λεγόμενες υποψήφιες χώρες από την Ένωση, μέσω των διαφόρων ευρωπαϊκών χρηματοδοτικών οργανισμών (ΕΤΕ), καθώς και μέσω της θέσης του προϋπολογισμού της Ένωσης (πρόγραμμα PHARE, μηχανισμός ISPA), θα έπρεπε, εκτός από τις αναγκαίες επενδύσεις που πρέπει να πραγματοποιήσουν οι αντίστοιχες κυβερνήσεις, να χρησιμεύσουν προκειμένου να οργανωθεί ένα οδικό δίκτυο που θα καλύπτει την αναγκαία αρχή της διαλειτουργικότητας προκειμένου να μπορέσει ναλοποιηθεί αποτελεσματικά η ενιαία αγορά.

Ωστόσο, φαίνεται ότι ο τρόπος χρησιμοποίησης της ανά τόπους κοινοτικής χρηματοδότησης δεν αποδίδει τους αναμενόμενους καρπούς. Ποιους μηχανισμούς έχει προβλέψει η Επιτροπή προκειμένου να εξασφαλίσει ότι τα προγράμματα κατασκευής οδών και βελτίωσης τουπάρχοντος οδικού δικτύου που χρηματοδοτούνται σε αυτές τις χώρες με κοινοτικά χρήματα, θα πραγματοποιηθούν στη βάση των προδιαγραφών ποιότητας που θεωρούνται στάνταρ στην Ευρωπαϊκή Ένωση;

Τέλος, έχει προβλέψει η Επιτροπή να απαιτήσει, προκειμένου να συνεχίσει να χορηγεί χρηματοδότηση, μια μελέτη όσον αφορά την οδική ασφάλεια για όλα τα προγράμματα κατασκευής οδών που θεωρούνται αναγκαία στο πλαίσιο της διευρυμένης Ένωσης;

Απάντηση του κ. Verheugen εξ ονόματος της Επιτροπής

(27 Μαρτίου 2000)

Από τις αρχές της δεκαετίας του 1990 το πρόγραμμα PHARE διέθεσε σχεδόν 1 000 δισεκατ. ευρώ για επενδύσεις στιςποδομές μεταφοράς των δικαιούχων χωρών, συμβάλλοντας με αυτό τον τρόπο στην επίτευξη των στόχων τους οποίουςπογράμμισε το Αξιότιμο Μέλος του Κοινοβουλίου. Τα τελευταία χρόνια αυτή η προενταξιακή βοήθεια συγκέντρωσε σημαντικά κεφάλαια και χρηματοδότηση από την Ευρωπαϊκή Τράπεζα Επενδύσεων (ΕΤΕ) και τους διεθνείς χρηματοδοτικούς οργανισμούς καθώς και από τους εθνικούς προϋπολογισμούς τωνποψηφίων χωρών.

Από το παρόν έτος και στο εξής το νέο μέσο προενταξιακών διαρθρωτικών πολιτικών (ISPA) θα αυξήσει σημαντικά την ικανότητα επενδύσεων στο πλαίσιο της κοινοτικής δημόσιας χρηματοδότησης. Έως το 2006 ο ετήσιος προϋπολογισμός των 1.040 δισεκατ. ευρώ θα χρησιμοποιηθεί επί ίσοις όροις για τηνποδομή μεταφορών και τα περιβαλλοντικά μέτρα. Όσον αφορά τηνποδομή μεταφορών, τα μέτρα που χρηματοδοτούνται από το ISPA θα πρέπει να προωθήσουν τη βιώσιμη κινητικότητα και, ιδίως, να στοχεύσουν στη διασύνδεση και διαλειτουργικότητα των εθνικών δικτύων τωνποψηφίων χωρών με τα διευρωπαϊκά δίκτυα, περιλαμβανομένης και της πρόσβασης σε αυτά τα δίκτυα.

Σε αυτό το πλαίσιο η επιλογή των μέτρων προτεραιότητας για την ανάπτυξη ενός πανευρωπαϊκού μεταφορικού δικτύου διευκολύνθηκε από την εκτίμηση αναγκών σε μεταφορικέςποδομές (TINA) που άρχισε από το Συμβούλιο το 1995 και διεξήχθηκε με στόχο να προσδιορίσει ένα δίκτυο μεταφορών με πολλαπλά μέσα στο έδαφος τωνποψηφίων χωρών που θα περιλαμβάνει δρόμους, σιδηροδρόμους, οδούς εσωτερικής ναυσιπλοΐας, λιμάνια, τερματικούς σταθμούς και αεροδρόμια. Αποτελείται από το βασικό δίκτυο, που στο έδαφος τωνποψηφίων χωρών αντιστοιχεί με τις συνδέσεις και τους κόμβους των δέκα πανευρωπαϊκών διαδρόμων μεταφοράς πολλαπλών μέσων όπως εγκρίθηκαν στην τρίτη πανευρωπαϊκή διάσκεψη για τις μεταφορές, τον Ιούλιο του 1997 στο Ελσίνκι, και από επιπρόσθετα τμήματα του δικτύου.

Σύμφωνα με τον κανονισμό (ΕΚ) αριθ. 1267/1999 του Συμβουλίου της 21ης Ιουνίου 1999(1) για τη θέσπιση του μέσου προενταξιακών διαρθρωτικών πολιτικών (ISPA), τα μέτρα σχετικά με τιςποδομές μεταφορών θα συμβάλουν στην πραγματοποίηση των κοινοτικών πολιτικών στον τομέα των μεταφορών και των διευρωπαϊκών δικτύων (άρθρο 5 και παράρτημα ΙΙ). Για το σκοπό αυτό τα προγράμματα σχετικά με τις μεταφορές κοινού ενδιαφέροντος πρέπει να βασίζονται στα κριτήρια της απόφασης αριθ. 1692/96/ΕΚ του Συμβουλίου και του Κοινοβουλίου, της 23ης Ιουλίου 1996(2) περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών, και πρέπει να είναι σύμφωνα με τις σχετικές κοινοτικές πολιτικές και πρότυπα. Για παράδειγμα, αξιολογώντας πρόταση σχεδίου οδικώνποδομών, η Επιτροπή θα εξετάζει, μεταξύ άλλων, σε ποιο βαθμό το μέτρο συμβάλλει στη βελτίωση της οδικής ασφάλειας, και αν είναι σύμφωνο με τα παραπάνω κριτήρια και πρότυπα. Οι επενδύσεις σε συστήματα διαχείρισης της κυκλοφορίας με σκοπό τη βελτίωση της κυκλοφοριακής ασφάλειας θα μπορούν επίσης να επωφεληθούν από τις χρηματοδοτήσεις του ISPA.

Στην ετήσια έκθεσή της για την κοινοτική συνδρομή που χορηγείται βάσει του ISPA η Επιτροπή θα παράσχει επίσης πληροφορίες σχετικά με την αξιολόγηση της συμβατότητας των ενεργειών του ISPA με τις κοινοτικές πολιτικές, περιλαμβανομένων και αυτών που αφορούν τις μεταφορές.

(1) ΕΕ L 161 της 26.6.1999.

(2) ΕΕ L 228 της 9.9.1996.